**REFERAT FRÅ MØTE I DRIFTSSTYRET VED TU SKULE**

**Stad: Møterom 2, Tu skule**

**Tid: 05.02.24 kl. 18.00-19.30**

**Deltakarar:**

* Hanne Thu-Kure, foreldrerepresentant og leiar
* Vilde Bilstad, politisk representant
* Jan Helge Braut, foreldrerepresentant
* Iselin Gjære Lothe, foreldrerepresentant
* Kari Garborg, lærarrepresentant
* Randi Sanden Stangeland, lærarrepresentant
* Anita Holen, andre tilsette
* Vibeke Sola, rektor

Fråvær:

* Øydis Andrea Risa, elevrepresentant
* Olav Haugland, elevrepresentant

**12/2023-2024 Jærskulen**

Tu skule presenterte skaparverkstaden vår. Elevar var med på nettverkssamling i Jærskulen og fortalde om korleis dei har skaparverkstad på skulen. Dei fekk veldig gode tilbakemeldingar frå andre skular.

**13/2023-2024 FAU**

FAU skal arrangera foreldremøte om “Viktige vaksne for barn” v/Liv Berit Heimstad Tønnessen tysdag 5. mars kl 19.00. Elevrådet sel kaker og kaffi. Årsmøtet til FAU vert gjennomført i starten av føredraget. Første møte i 17. mai-komiteen før eller etter føredraget.

Utekino vil kosta ein god del, så det blir lagt på is. FAU må setja av pengar til 17. mai og foreldremøtet.

**14/2023-2024 Elevråd**

Elevrådet har blant anna desse planane for våren: bordtennisturnering, fellessamling, fotballturnering og møte i barn og unges kommunestyre.

**16/2023-2024 SFO**

Siste oppdatering i høve til endring av ferie-SFO:

SFO stengt i veke 28-31, med planleggingsdag 5.august. Dette er avklart med Tjøttaparken barnehage. Dette blir eit prøveprosjekt. Har sendt ut informasjon.

Informasjon om foreldreundersøkinga og vidare arbeid:

God deltaking på foreldreundersøkinga. Vanskeleg å tolke svar som “verken eller”. Får svakast skåre på 2. trinn. Dette stemmer ikkje overeins med resultata i undersøkinga for skulen, og det er sendt ut melding til føresette på 2. trinn om at SFO ønskjer tilbakemelding på kvifor det vart slik.

Lenge sidan aktivitetstilbodet har vore så variert og godt som det siste halve året.

**17/2023-2024 Informasjon frå politisk representant**

Saka om driftsstyre vs samarbeidsutval er utsett i påvente av ny opplæringslov.

Kvalitetsmelding for skulane skal opp i neste møte.

**18/2023-2024 Nasjonale prøvar**

Rektor la fram tal frå nasjonal prøve. Driftsstyret fekk presentert tal frå skulen, kommunen, fylket og nasjonalt. Tu skule har særs gode tal i rekning og lesing både på 5. og 8. trinn. I engelsk ligg skulen på kommunen sitt snitt. Skulen vil tilsetja fleire engelsklærarar, for å ikkje vera så sårbare ved sjukdom eller permisjonar.

**19/2023-2024 Elevundersøkinga**

Skulen er akkurat i gang med arbeid etter elevundersøkinga. Resultata på 5. trinn er gode. På 6. og 7. trinn har elevane generelt lågare motivasjon. I tråd med resten av landet, har også Tu skule høgare mobbetal. Skulen har akkurat gjennomført Spekter. Dette er ei ikkje-anonym undersøking som vil gje skulen meir informasjon om kva som ligg bak tala. Tiltak vert sett i gong ut frå kva som kjem fram.

**20/2023-2024 Foreldreundersøkinga**

Rektor og lærarane la fram tal frå foreldreundersøkinga og fortalde om vidare prosess og tiltak:

Skulen har satsa på framovermeldingar på showbie. Det var derfor gledeleg at punkt foroppfølging av lekser, og at læraren følger opp føresette sine synspunkt har auka. Jamnt over er føresette godt nøgd med skulen. Det er stabile tal frå år til år. Dei fleste spørsmåla hadde lik skår som tidlegare. Det var ein auke på spørsmål kringspørsmål om dytting, slag og spark. Skulen har generelt hatt lite utfordringar med dette, men ser ei negativ utvikling som må takast på alvor.

I og med at det er skilnad mellom trinna, er resultata på kvart trinn av høgare interesse.

Trinna har sendt ut melding til alle føresette om kva som var bra, og kva dei vil arbeide vidare med.

**21/2023-2024 Kvalitetsmelding**

To og to representantar frå driftsstyret las gjennom kvar sin del frå kvalitetsmeldinga og kom med innspel til forbetring.

**22/2023-2024 Neste skuleår**

Informasjon om økonomi, tilsette og 1. trinn:

Meirforbruk for fyrste gong. Underskot grunna auka behov. Ikkje underskot grunna studietur (dette var midle frå fond).

76 søkjarar på hovudutlysinga. Fleire ønskjer seg til Tu. Det er stor konkurranse mellom kommunane og mellom skulane for å få dei best kvalifiserte lærarane. Tu skule treng to-tre lærarar til hausten. Nokre tilsette går av med pensjon, nokre i svangerskapspermisjon, nokre på vidareutdanning. Elevtalet går enno litt ned.

Det er 27 elevar som er registeret på 1. trinn til hausten. Kun 6 jenter.